Source: http://www.chocholnavelcice.sk/infoservis/ochrana-obce/zakon-proti-burine/
Timestamp: 2020-02-25 03:37:27+00:00
Document Index: 17474374

Matched Legal Cases: ['§ 3', '§3', '§ 25', '§ 3', '§ 25', '§ 3', '§ 3', '§ 3']

Zákon proti burine - Oficiálna stránka obce Chocholná - Velčice
TÝŽDEŇ: 355
CELKOM: 4199190
Obvodný pozemkový úrad v Trenčíne upozorňuje všetkých vlastníkov, nájomcov a správcov poľnohospodárskej pôdy na ich povinnosti stanovené zákonom.
Obvodný pozemkový úrad v Trenčíne ako orgán ochrany poľnohospodárskej pôdy vzhľadom na trvalý problém so zaburinením poľnohospodárskych i nepoľno- hospodárskych pozemkov upozorňuje všetkých vlastníkov, nájomcov a správcov poľnohospodárskej pôdy na ich povinnosti stanovené zákonom č. 220/2004 Z.z.
Podľa tohto zákona je každý vlastník, nájomca a správca poľnohospodárskej pôdy povinný vykonávať agrotechnické opatrenia zamerané na ochranu a zachova- nie kvalitatívnych vlastností a funkcií poľnohospodárskej pôdy a na ochranu pred jej poškodením a degradáciou, predchádzať výskytu a šíreniu burín na neobrábaných pozemkoch a zabezpečiť využívanie poľnohospodárskej pôdy tak, aby nebola ohro- zená ekologická stabilita územia a bola zachovaná funkčná spätosť prírodných procesov v krajinnom prostredí.
...nezabezpečil základnú starostlivosť o poľnohospodársku pôdu alebo spôsobil jej poškodenie (§ 3 – 7 zákona),
...spôsobil svojou nečinnosťou zaburinenie poľnohospodárskeho pozemku alebo nepoľnohospodárskeho pozemku v blízkosti poľnohospodárskeho pozemku (§3)...
..........dopustí sa priestupku na úseku ochrany poľnohospodárskej pôdy ( § 25 ods. 1 písm. a, b/ zákona), za ktorý možno uložiť pokutu do 10 000,- Sk. V prípade, že nesplní povinnosť uloženú orgánom ochrany poľnohospodárskej pôdy ( § 3 – 8 ) dopustí sa priestupku ( § 25 ods. 1 písm.f/ zákona), za ktorý možno uložiť pokutu až do 30 000,- Sk.
Podnikateľ sa dopustí správneho deliktu, ak...
...nezabezpečí základnú starostlivosť o poľnohospodársku pôdu alebo spôsobí jej poškodenie ( § 3 – 7 zákona ),
...svojou nečinnosťou spôsobí zaburinenie poľnohospodárskej alebo nepoľnohos- podárskej pôdy ( § 3 zákona ),
...nesplní povinnosť uloženú orgánom ochrany poľnohospodárskej pôdy podľa § 3 – 7 zákona.
Pokuta sa v týchto prípadoch pohybuje vo výške od 5 000,- Sk do 1 000 000,- Sk za každý hektár poľnohospodárskej pôdy, na ktorej sa podnikateľ dopúšťa správneho deliktu.
Na základe uvedeného vyzývame všetkých užívateľov, aby udržiavali svoje pozemky – poľnohospodárske i nepoľnohospodárske – v nezaburinenom stave, opatrenia na odstránenie burín vykonávali včas a pravidelne, čím zabránia ich šíreniu na okolité priľahlé pozemky.
Dnes je utorok, 25.2.2020, 4:37:27